امریکا قوشمه ایالت لری تشقی ایش لر وزیرلیگی نینگ سوزلاوچی سی جین ساکی, سوریه نینگ کوبانی (عین العرب) قصبه سیده گی وضعیت بیلن علاقه لی امریکا تشقی ایش لر وزیری جان کری نینگ تلفن آرقه لی ترکیه جمهوریتی باش وزیری احمد داوود اوغلی بیلن صحبت ایتگن لیگی نی بلدردی. ساکی, اوشبو صحبت جریانی ده اساساً داعش نینگ خطری و کوبانی ده گی وضعیت باره سیده بحث ایتیلگن لیگی نی بلدررایکن, جنرال اللن و مک گورک نینگ ترکیه گه قیلگن سفری جریانی ده هم اوشبو موضوع لر باره سیده بحث ایتیلگن لیگی نی بلدردی. ساکی, "هیچ کیمسه کوبانی نینگ سقوط ایتیشی گه طرفدار ایمس. براق بیز نینگ اساسی هدفی میز داعش نینگ امنیت بیر منطقه گه ایگه بولیشی گه مانع بولیش دن عبارت" دییه قید ایتدی. ساکی, اوشبو دایره ده اساسی هدف لری نینگ, هوائی عملیات لر نینگ اویشتریلگن منطقه لر ده تیل تصفیه مرکز لری سنگری جای لر نینگ کنترولی نینگ تامین ایتیلیشی دن عبارت ایکن لیگی نی بلدردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
